[bookmark: _GoBack]На основу члана 12. Правилника о начину и поступку доделе средстава традиционалним црквама и верским заједницама из буџета општине Мали Зворник („Службени лист општине Мали Зворник“ бр.3/17) и Одлуке о буџету општине Мали Зворник за 2020. годину („Службени лист општине Мали Зворник“ бр. 15/19, 1/20, 2/20, 5/20, 12/20 и 16/20), а на предлог Комисије за спровођење поступка јавног конкурса за доделу средстава традиционалним црквама и верским заједницама из буџета општине Мали Зворник за 2020. годину, Председник општине Мали Зворник уз сагласност Општинског већа, на седници одржаној дана 09.12.2020. године, доноси следећу


О Д Л У К У
о начину и висини расподеле средстава традиционалним
црквама  и верским заједницама за 2020. годину


На основу извештаја Комисије за спровођење поступка јавног конкурса за доделу средстава традиционалним црквама и верским заједницама из буџета општине Мали Зворник за 2020. годину, а уз сагласност Општинског већа, општине Мали Зворник, расподељују се средства традиционалним црквама и верским заједницама у следећим износима

1. Српској православној црквеној општини Доња Борина за Пројекат „Израда фасаде и дренаже на парохијском дому“ додељују се средства у износу од 350.000,00 динара.

1. Српској православној црквеној општини Доња Трешњица за  Пројекат „Сала за народ“ додељују се средства у износу од 300.000,00 динара. 

1. Исламској заједници Мали Зворник за Пројекат „Обнова и реконструкција месџида (верског објекта) у Сакару“ додељују се средства у износу од 200.000,00 динара.


II

	Одлуку доставити традиционалним црквама и верским заједницама и архиви.


Број: 06- 2013/2020-7
Дана, 09.12.2020. године
Мали Зворник

                                                                              ПРЕДСЕДНИК ОПШТИНЕ
                                                                             ___________________________
                                                                               Зоран Јевтић, дипл.инг.рударства






О б р а з л о ж е њ е


	Општинско Веће општине Мали Зворник констатује да је од великог значаја очување традиције, као и верске и националне разноликости на територији општине Мали Зворник те да ова средства у оквирима планираних могућности доприносе на својеврстан начин развоју друштвене заједнице и сматра оправданим расподелу средстава традиционалним црквама и верским заједницама.
	Увидом у извештај комисије може се закључити да су средства расподељена у складу са очекивањима заинтересованих, те да су она реципрочно умањена у складу са важностима програма, начину и виду извођења радова итд.
	Имајући у виду горе наведено, општинско Веће општине Мали Зворник предлаже председнику Општине да донесе у датом тексту Одлуку о расподели средстава традиционалним црквама и верским заједницама.


Општинско Веће 
Општине Мали Зворник


